Σταύρος Κιουτσιούκης

Ο Σταύρος Κιουτσιούκης (1978) είναι Έλληνας σκιτσογράφος και δημιουργός κόμικς.

Βιογραφικά στοιχεία 
Γεννήθηκε  το 1978 στη Θεσσαλονίκη, όπου και ασχολείται με τα κόμικς ερασιτεχνικά αυτοεκδίδοντας ή συμμετέχοντας σε αυτοεκδόσεις και εκθέσεις κόμικς.

Το 2006, κυκλοφόρησε το έργο του «Οι θλιβερές περιπέτειες του Yellow Boy». Η έμπνευση για το όνομα Yellow Boy προήλθε από το έργο Yellow Kid του Ρίτσαρντ Άουτκολτ, το οποίο θεωρείται ως η απαρχή των σύγχρονων κόμικ. Η πρώτη του έκδοση είχε πρωτοδημοσιευτεί στην εβδομαδιαία πολιτιστική επιθεώρηση «Εξώστης» της Θεσσαλονίκης την περίοδο 2004 με 2005. Την περίοδο 2005 με 2006, ξεκίνησε στον Εξώστη το στριπ Ο Mr Jones το οποίο εικονογράφησε ο Κωστής Τζωρτζακάκης. Ο Τζωρτζακάκης αναλαμβάνει και το σενάριο, όταν ο Κιουτσιούκης υποχρεώνεται να φύγει από την πόλη για να εκπληρώσει τις στρατιωτικές του υποχρεώσεις.

Εργογραφία 
«0» (Μηδέν), 2002, φλιπ κόμικ σε συνεργασία με τον Trashman.
«Οι Δίσκοι», 2003, Φανζίν σε συνεργασία με τη Μαρία Καλογεροπούλου.
«Και ύστερα ήρθαν οι φοιτήτριες», 2003, Φανζίν σε συνεργασία με τη Μαρία Καλογεροπούλου.
«Λαλούμ ή το κόμιξ του κοντού», 2004, Φανζίν.
«Οι θλιβερές περιπέτειες του Yellow Boy», 2005, εκδ. 9η Διάσταση.

Έλληνες σκιτσογράφοι
Έλληνες δημιουργοί κόμικς